1987R1591 — ET — 06.01.2005 — 005.002

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:







(*) Käesolevat akti ei ole eesti keeles avaldatud.









▼B

KOMISJONI MÄÄRUS (EMÜ) nr 1591/87,

5. juuni 1987,

millega sätestatakse kapsa, rooskapsa, ►M3 varsselleri ja spinati ◄ kvaliteedistandardid







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 18. mai 1972. aasta määrust (EMÜ) nr 1035/72 puu- ja köögiviljaturu ühise korralduse kohta, ( 1 ) viimati muudetud määrusega (EMÜ) nr 1351/86, ( 2 ) eriti selle artikli 2 lõiget 3, ning arvestades, et: ning arvestades, et: kapsa, rooskapsa ja varsselleri kvaliteedistandardid on sätestatud nõukogu määruses nr 41/66/EMÜ ( 3 ) ja määruses (EMÜ) nr 75/74 ( 4 ) on määratletud rooskapsa täiendav, III kvaliteediklass “III”; spinati kvaliteedistandardid on sätestatud komisjoni määruse nr 58 ( 5 ) (viimati muudetud määrusega (EMÜ) nr 899/87 ( 6 )) lisas I/1; ploomide kvaliteedistandardid on sätestatud nõukogu määruse nr 23 ( 7 ) (viimati muudetud määrusega (EMÜ) nr 1129/86 ( 8 )) lisas II/8; nende toodete tootmisel ja turustamisel on toimunud muutused, eelkõige jaekaubanduse ja hulgimüügi turunõuete poolest; uute nõuete arvessevõtmiseks tuleks seetõttu ühiseid kvaliteedistandardeid muuta; standardeid kohaldatakse kõikidel turustusetappidel; toodete pikamaavedu, teatav ladustusaeg või mitmesugused käitlustoimingud võivad kaasa tuua nende bioloogilisest arengust või suuremast või väiksemast riknemisohust põhjustatud kvaliteedi halvenemise; seetõttu tuleks seda riknemist arvesse võtta nende standardite kohaldamisel lähetamisjärgsetel etappidel; et ekstraklassi tooteid tuleb eriti hoolikalt sortida ja pakkida, võib nende puhul arvesse võtta üksnes värskuse ja turdumuse vähenemist; selguse ja õiguskindluse tagamiseks ning standardite kasutamise hõlbustamiseks tuleks standardite edasise muutmise korral need ühtse tekstina välja anda; käesolevas määruses sätestatud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE:







Artikkel 1

▼M8

Järgmiste toodete kvaliteedistandardid on sätestatud vastavalt I, II, III ja IV lisas:

— CN-koodi 0704 90 alla kuuluv kapsas,

— CN-koodi 0704 20 00 alla kuuluv rooskapsas,

— CN-koodi 0709 40 00 alla kuuluv varsseller,

— CN-koodi 0709 70 00 alla kuuluv spinat.

▼B

Neid standardeid kohaldatakse kõikidel turustusetappidel määruses (EMÜ) nr 1035/72 sätestatud tingimuste kohaselt.

Lähetamisjärgsetel etappidel võib toodetel siiski esineda vastupidiselt ettenähtud standarditele:

— vähest värskuse ja turdumuse vähenemist,

— muude toodete puhul, v.a ekstraklassi tooted, nende bioloogilisest arengust või riknemisohust põhjustatud kvaliteedi vähest halvenemist.

Artikkel 2

Määrus nr 41/66/EMÜ ja määrus (EMÜ) nr 75/74 tunnistatakse kehtetuks.

Artikkel 3

Määrust nr 58 muudetakse järgmiselt:

— artiklist 1 jäetakse välja “07.01 C” ja “spinat”,

— lisa I/1 tunnistatakse kehtetuks.

Artikkel 4

Määrust nr 23 muudetakse järgmiselt:

— artikli 2 lõikest 3 jäetakse välja sõnad “ja ploomid” vastavas käändes,

— lisa II/8 tunnistatakse kehtetuks.

Artikkel 5

Käesolev määrus jõustub järgmisel päeval pärast avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.









I LISA

PEAKAPSA KVALITEEDISTANDARD

I. TOOTE MÄÄRATLUS

Käesolevat standardit kohaldatakse Brassica oleracea L. var. capitata L. (kaasa arvatud punane peakapsas ja teravatipuline peakapsas) ja Brassica oleracea L. var. bullata DC. ja var. sabauda L. (kähar peakapsas) kapsasortide suhtes, mis tuleb tarbijale müüa värskelt, välja arvatud tööstuslikuks töötlemiseks ettenähtud kapsas.

II. KVALITEEDINÕUDED

Standardis määratletakse müügivalmis ja pakendatud peakapsa kvaliteedinõuded.

A. Miinimumnõuded

Võttes arvesse iga klassi erinõudeid ja lubatud hälbeid, peab kõikides klassides peakapsas olema:

— terve,

— värske välimusega,

— lõhenemisteta ja nähtava läbikasvamisteta,

— veatu, mädanenud või toiduks kõlbmatud riknenud tooted ei ole lubatud,

— muljutiste ja vigastusteta,

— putukateta ja/või muude parasiitideta,

— külmakahjustusteta,

— puhtad, nähtava võõrolluseta,

— ebatavalise pinnaniiskuseta,

— võõra lõhna ja maitseta.

Vars tuleb lõigata veidi altpoolt välimiste kattelehtede kinnituskohta, nii et kattelehed jäävad tugevasti pea külge kinni, ning lõikekoht peab olema puhas.

Peakapsas peab olema niisuguses seisukorras, et see:

— kannatab vedu ja käitlemist, ja

— jõuab sihtkohta rahuldavas seisukorras.

B. Liigitamine

Peakapsas liigitatakse kahte järgnevalt määratletud klassi:

i) I klass Selle klassi peakapsas peab olema hea kvaliteediga ja sellel peavad olema kõik sordile omased tunnused. Kapsapead peavad olema sordile omase tihedusega. Peakapsa lehed peavad sordile omaselt olema tihedalt varre külge kinnitunud. Ladustatud peakapsastel võib mõned välimised lehed eemaldada. Rohelist käharat peakapsast ja varajast peakapsast tuleb nende sorti arvestades nõuetekohaselt lõigata, kuid mõned lehed tuleb pea kaitseks alles jätta. Rohelise peakapsa pind võib olla külmast näpistatud. Järgmised vead on lubatud: — väikesed lõhed välimistel lehtedel, — kerged muljutised ja välimiste lehtede vähene äralõikamine, kui need ei mõjuta toote head seisukorda.

ii) II klass Sellesse klassi kuulub peakapsas, mida ei või liigitada I klassi, kuid mis vastab eespool nimetatud miinimumnõuetele. Vastupidiselt I klassi peakapsale võib sellel esineda: — väikesi lõhesid välimistel lehtedel, — rohkem eemaldatud lehti, — suuremaid muljutisi ja rohkesti lõigatud välimisi lehti, — see võib olla hõredam.

III. SUURUSNÕUDED

Suurus määratakse netokaalu alusel. Üks kapsapea peab kaaluma vähemalt 350 grammi.

Pakendatud peakapsa suuruse määramine on kohustuslik. Sel juhul ei tohi samas pakendis kõige raskema kapsapea kaal olla üle kahe korra suurem kõige kergema kapsapea kaalust. Kui kõige raskem pea kaalub 2 kilogrammi või vähem, võib kõige raskema ja kõige kergema pea kaalu vahe olla kuni 1 kilogramm.

▼M4

Suurusnõudeid ei kohaldata minikapsaste suhtes. ( 9 )

▼B

IV. HÄLBEID KÄSITLEVAD NÕUDED

Kui peakapsast veetakse lahtiselt, võib igas pakendis või partiis lubada kvaliteedi- ja suurushälbeid nende toodete suhtes, mis ei vasta näidatud klassi nõuetele.

A. Kvaliteedihälbed

i) I klass 10 % peakapsaste arvust või kaalust, mis ei vasta selle klassi nõuetele, kuid vastab II klassi nõuetele või mida võib erandlikult lubada selle klassi lubatud hälvete piires.

ii) II klass 10 % peakapsaste arvust või kaalust, mis ei vasta selle klassi ega miinimumnõuetele, välja arvatud mädaplekkidega või muul viisil tarbimiseks kõlbmatuks muutunud peakapsad.

B. Suurushälbed

Kõikides klassides: 10 % peakapsaste arvust või kaalust, mis ei vasta:

— ühtlikkuse nõuetele,

— miinimumsuurusele.

Iga kapsapea peab kaaluma vähemalt 300 grammi.

V. ESITUSVIISI NÕUDED

A. Ühtlikkus

Iga pakend või lahtiselt veetava kauba puhul partii peab sisaldama üksnes sama päritoluga, sama sorti ja sama kvaliteediga peakapsast.

I klassi peakapsad peavad olema kujult ja värvuselt ühtlikud.

▼M4

Minikapsad peavad olema suhteliselt ühtlase suurusega. Neid võib segada muude erinevat liiki ja päritolu miniköögiviljadega.

▼B

Pakendi või partii sisu nähtav osa peab esindama kogu pakendi või partii sisu.

▼M5

Olenemata selle punkti eelmistest sätetest võivad käesoleva määrusega hõlmatud tooted komisjoni määruses (EÜ) nr 48/2003 ( 10 ) sätestatud tingimustel olla müügipakendites ► netomassiga kuni kolm kilogrammi ◄ eri tüüpi puu- ja köögiviljade seguna.

▼B

B. Pakendamine

Peakapsad peavad olema nii pakitud, et need on nõuetekohaselt kaitstud. Neid võib tarnida pakendis või lahtiselt.

Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi.

Pakend või lahtiselt veetava kauba puhul partii peab olema ilma igasuguse võõrolluseta.

▼M7

Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi.

▼B

VI. MÄRGISTAMISNÕUDED

1. Pakendatud peakapsa puhul peavad iga pakendi ühel küljel olema loetavate, püsivate ja väljastpoolt nähtavate tähtedega järgmised andmed: ▼M7 A. Identifitseerimine Pakendaja ja/või saatja nimi ja aadressSelle teabe võib asendada: — kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite “Pakendaja ja/või saatja” (või samaväärsed lühendid) vahetusse lähedusse; — ainult valmispakenditel ühenduse piires registreeritud müüja nime ja aadressiga, mis on kantud märke “pakendatud (kelle jaoks)” või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab. ▼B B. Toote liik — “Valge peakapsas” jne, kui pakendi sisu ei ole nähtav. C. Toote päritolu — Päritoluriik ja soovi korral tootmispiirkond või üleriigiline, piirkondlik või kohalik kohanimi. D. Kaubanduslikud andmed — klass, — kapsapeade kaal või arv, ▼M4 — “minikapsad” või muu asjakohane termin kapsa minivormi kohta, kui see on vajalik. Kui samas pakendis on mitut liiki miniköögivilja, tuleb ära märkida iga toote nimetus ja päritolu. ▼B E. Ametlik kontrollmärk (ei ole kohustuslik) ▼M7 Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale. ▼B

2. Lahtiselt veetava peakapsa puhul (laadituna otse veokile või veoki lastiruumi) kantakse eespool nimetatud andmed kaubadokumendile või teatisele, mis paigutatakse veokis nähtavale kohale.









II LISA

ROOSKAPSA KVALITEEDISTANDARD

I. TOOTE MÄÄRATLUS

Käesolevat standardit kohaldatakse Brassica oleracea L. var. bullata sub var. gemmifera DC. rooskapsasortide suhtes (püstise varre lehtede kaenaldes asuvad peakesed), mis tuleb tarbijale müüa värskelt, välja arvatud tööstuslikuks töötlemiseks ettenähtud rooskapsas.

II. KVALITEEDINÕUDED

Standardis määratletakse müügivalmis ja pakendatud rooskapsa kvaliteedinõuded.

A. Miinimumnõuded

Võttes arvesse iga klassi erinõudeid ja lubatud hälbeid, peab kõikides klassides rooskapsas olema:

— terve,

— veatu; mädanenud või toiduks kõlbmatud riknenud tooted ei ole lubatud,

— värske välimusega,

— puhas, nähtava võõrolluseta,

— mitte külmavõetud,

— putukate ja/või muude parasiitideta,

— ebatavalise pinnaniiskuseta,

— võõra lõhna ja maitseta.

Lõigatud rooskapsa vars peab olema lõigatud otse välimiste lehtede alt; lõikamata rooskapsa vars peab olema tüvest eraldatud; lõike- või murdmiskoht peab olema puhas ja sinna ei tohi olla kinnitunud muid taimeosi.

Rooskapsas peab olema niisuguses seisukorras, et see:

— kannatab vedu ja käitlemist, ja

— jõuab sihtkohta rahuldavas seisukorras.

B. Liigitamine

Rooskapsad liigitatakse kolme järgnevalt määratletud klassi:

i) I klass Selle klassi rooskapsas peab olema hea kvaliteediga. See peab olema: — kõva, — tihe, — külmakahjustusteta. Lõigatud rooskapsas peab olema tugeva värvusega. Lõikamata rooskapsa tüvelehtede värvus võib olla ebaühtlane. On lubatud ka tühiseid koristamisest, sortimisest või pakendamisest põhjustatud välimiste lehtede vigu, kui need ei mõjuta toodete head seisukorda.

ii) II klass Sellesse klassi kuulub rooskapsas, mida ei või liigitada I klassi, kuid mis vastab eespool nimetatud miinimumnõuetele. Selle klassi tooted võivad olla: — vähem kõvad, — vähem tihedad, kuid mitte avatud, — kergete külmakahjustustega.

▼M2 —————

▼B

III. SUURUSNÕUDED

Suurus määratakse kindlaks suurima ristlõike läbimõõdu alusel.

Miinimumläbimõõt on:

— I ja II klassi lõigatud rooskapsa ►M2 ————— ◄ puhul 10 mm,

— I ja II klassi lõikamata rooskapsa puhul 15 mm.

I klassi rooskapsa puhul ei tohi samas pakendis kõige suurema ja kõige väiksema rooskapsa vahe ületada 20 mm.

IV. HÄLBEID KÄSITLEVAD NÕUDED

Igas pakendis lubatakse kvaliteedi- ja suurushälbeid toodete suhtes, mis ei vasta pakendil näidatud klassi nõuetele.

A. Kvantiteedihälbed

i) I klass 10 % rooskapsaste kaalust, mis ei vasta selle klassi nõuetele, kuid vastab II klassi nõuetele või mida võib erandlikult lubada selle klassi lubatud hälvete piires.

ii) II klass 10 % rooskapsaste kaalust, mis ei vasta selle klassi ega miinimumnõuetele, välja arvatud mädaplekkidega või muul viisil tarbimiseks kõlbmatuks muutunud tooted.

▼M2 —————

▼B

B. Suurushälbed

Kõikides klassides: 10 % rooskapsaste kaalust, mis ei vasta suurusnõuetele.

V. ESITUSVIISI NÕUDED

A. Ühtlikkus

Iga pakendi sisu peab olema ühtlik ja sisaldama sama päritoluga, sama sorti, sama kvaliteedi ja suurusega (kui toode sorditakse suuruse järgi) rooskapsaid.

Iga pakendi sisu nähtav osa peab esindama kogu pakendi sisu.

▼M5

Olenemata selle punkti eelmistest sätetest võivad käesoleva määrusega hõlmatud tooted komisjoni määruses (EÜ) nr 48/2003 ( 11 ) sätestatud tingimustel olla müügipakendites ► netomassiga kuni kolm kilogrammi ◄ eri tüüpi puu- ja köögiviljade seguna.

▼B

B. Pakendamine

Rooskapsas peab olema nii pakitud, et see on nõuetekohaselt kaitstud.

Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi.

Pakend peab olema ilma igasuguse võõrolluseta.

▼M7

Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi.

▼B

VI. MÄRGISTAMISNÕUDED

Iga pakendi ühel küljel peavad olema loetavate, püsivate ja väljastpoolt nähtavate tähtedega järgmised andmed:

▼M7

A. Identifitseerimine Pakendaja ja/või saatja nimi ja aadressSelle teabe võib asendada: — kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite “Pakendaja ja/või saatja” (või samaväärsed lühendid) vahetusse lähedusse; — ainult valmispakenditel ühenduse piires registreeritud müüja nime ja aadressiga, mis on kantud märke “pakendatud (kelle jaoks)” või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab.

▼B

B. Toote liik “Lõigatud rooskapsas” või “lõikamata rooskapsas”, kui pakendi sisu ei ole nähtav.

C. Toote päritolu Päritoluriik ja soovi korral tootmispiirkond või üleriigiline, piirkondlik või kohalik kohanimi.

D. Kaubanduslikud andmed Klass; kui toode sorditakse suuruse järgi, suurus väljendatuna miinimum- ja maksimumläbimõõdus.

E. Ametlik kontrollmärk (ei ole kohustuslik)

▼M7

Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale.

▼B









III LISA

VARSSELLERI KVALITEEDISTANDARD

I. TOOTE MÄÄRATLUS

Käesolevat standardit kohaldatakse Apium graveolens L. var. dulce Mill. varssellerisortide suhtes, mis tuleb tarbijale müüa värskelt, välja arvatud tööstuslikuks töötlemiseks ettenähtud varsseller.

II. KVALITEEDINÕUDED

Standardis määratletakse müügivalmis ja pakendatud varsselleri kvaliteedinõuded.

A. Miinimumnõuded

Võttes arvesse iga klassi erinõudeid ja lubatud hälbeid, peab kõikides klassides varsseller olema:

— terve, ülaosa lõikamine on lubatud,

— värske välimusega,

— veatu; mädanenud või toiduks kõlbmatud riknenud tooted ei ole lubatud,

— külmakahjustusteta,

— õõnsate taimeosadeta, juurevõsudeta ja õievarreta,

— puhas, nähtava võõrolluseta,

— taimekahjurite tekitatud kahjustusteta,

— taimekahjuriteta,

— ebatavalise pinnaniiskuseta, st pärast pesemist piisavalt tahendatud,

— võõra lõhna ja maitseta.

Varsselleri peajuur peab olema korralikult puhastatud ja mitte pikem kui 5 cm.

Varsseller peab olema tootmisperioodi arvestades normaalses valmimisjärgus. Selle seisukord peab olema niisugune, et see:

— kannatab vedu ja käitlemist ja

— jõuab sihtkohta rahuldavas seisukorras.

B. Liigitamine

Varsseller liigitatakse kahte järgnevalt määratletud klassi:

i) I klass Selle klassi varsseller peab olema hea kvaliteediga, korrapärase kujuga ning lehtedel ega leherootsudel ei tohi olla taimehaigustest põhjustatud kahjustusi. Leherootsud ei tohi olla murdunud, kiulised, muljutud ega lõhenenud. Vähemalt pool pleegitatud varsselleri leherootsu pikkusest peab olema valgest kuni kollakasvalge või rohekasvalge värvusega.

ii) II klass Sellesse klassi kuulub varsseller, mida ei või liigitada I klassi, kuid mis vastab eespool nimetatud miinimumnõuetele. Selle klassi varsselleril võivad esineda vähesel määral roosteseent. Sellel võib esineda ka väheseid kujuvigu või väikesi muljutisi ning mitte rohkem kui kaks murdunud, muljutud ja lõhenenud leherootsu. Vähemalt kolmandik pleegitatud varsselleri leherootsu pikkusest peab olema valgest kuni kollakasvalge või rohekasvalge värvusega.

III. SUURUSNÕUDED

Suurus määratakse netokaalu alusel. Varsselleri miinimumkaal on 150 grammi.

Varsseller on liigitatud kolme rühma:

i) suur: üle 800 grammi

ii) keskmine: 500–800 grammi

iii) väike: 150–500 grammi

Sama pakendi varssellerite suuruste vahe võib olla kõige rohkem vastavalt 200, 150 ja 100 grammi.

See liigitamise ja ühtlikkuse nõue on kohustuslik üksnes I klassi varsselleri puhul.

IV. HÄLBEID KÄSITLEVAD NÕUDED

Igas pakendis lubatakse kvaliteedi- ja suurushälbeid toodete suhtes, mis ei vasta pakendil näidatud klassi nõuetele.

A. Kvaliteedihälbed

i) I klass 10 % varssellerite arvust, mis ei vasta selle klassi nõuetele, kuid vastab II klassi nõuetele või mida võib erandlikult lubada selle klassi lubatud hälvete piires.

ii) II klass 10 % varssellerite arvust, mis ei vasta selle klassi ega miinimumnõuetele, välja arvatud mädaplekkidega või muul viisil tarbimiseks kõlbmatuks muutunud tooted.

B. Suurushälbed

Kõikides klassides: 10 % varssellerite arvust, mis ei vasta suurusnõuetele.

V. ESITUSVIISI NÕUDED

A. Ühtlikkus

Iga pakendi sisu peab olema ühtlik ja sisaldama sama päritoluga, sama kvaliteedi, värvuse ja suurusega (kui toode sorditakse suuruse järgi) varssellerit.

Iga pakendi sisu nähtav osa peab esindama kogu pakendi sisu.

▼M5

Olenemata selle punkti eelmistest sätetest võivad käesoleva määrusega hõlmatud tooted komisjoni määruses (EÜ) nr 48/2003 ( 12 ) sätestatud tingimustel olla müügipakendites ► netomassiga kuni kolm kilogrammi ◄ eri tüüpi puu- ja köögiviljade seguna.

▼B

B. Esitusviis

Varssellerit võib müügiks pakkuda:

— pakendis kimpudena või

— kihiti pakendis.

Kui varsseller on kimpudes, peab sama pakendi igas kimbus olema ühepalju varssellereid.

C. Pakendamine

Varsseller peab olema nii pakitud, et see on nõuetekohaselt kaitstud.

Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi.

Pakend peab olema ilma igasuguse võõrolluseta.

▼M7

Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi.

▼B

VI. MÄRGISTAMISNÕUDED

Iga pakendi ühel küljel peavad olema loetavate, püsivate ja väljastpoolt nähtavate tähtedega järgmised andmed:

▼M7

A. Identifitseerimine Pakendaja ja/või saatja nimi ja aadressSelle teabe võib asendada: — kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite “Pakendaja ja/või saatja” (või samaväärsed lühendid) vahetusse lähedusse; — ainult valmispakenditel ühenduse piires registreeritud müüja nime ja aadressiga, mis on kantud märke “pakendatud (kelle jaoks)” või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab.

▼B

B. Toote liik “Varsseller” ja selle järel märge “pleegitatud seller” või märge värvuse kohta, kui pakendi sisu ei ole nähtav.

C. Toote päritolu Päritoluriik ja vajaduse korral tootmispiirkond või üleriigiline, piirkondlik või kohalik kohanimi.

D. Kaubanduslikud andmed Klass. Kui sorditakse suuruse järgi, sõna “suur”, “keskmine” või “väike”. Varte arv ja vajaduse korral kimpude arv.

E. Ametlik kontrollmärk (ei ole kohustuslik)

▼M7

Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale.

▼B









IV LISA

SPINATI KVALITEEDISTANDARD

I. TOOTE MÄÄRATLUS

Käesolevat standardit kohaldatakse Spinacia oleracea L. spinatisortide suhtes, mis tuleb tarbijale müüa värskelt, välja arvatud tööstuslikuks töötlemiseks ettenähtud spinat.

II. KVALITEEDINÕUDED

Standardis määratletakse müügivalmis ja pakendatud leht- või peaspinati kvaliteedinõuded.

A. Miinimumnõuded

Võttes arvesse iga klassi erinõudeid ja lubatud hälbeid, peab kõikides klassides spinat olema:

— veatu; mädanenud või toiduks kõlbmatud riknenud tooted ei ole lubatud,

— värske välimusega,

— puhas, nähtava võõrolluseta,

— taimekahjuriteta,

— õievarteta,

— võõra lõhna ja maitseta.

Pestud spinat peab olema korralikult tahendatud.

Peaspinati puhul peab juureosa olema lõigatud otse välimiste lehtede kinnituskoha alt.

Spinat peab olema piisavalt arenenud ja niisuguses seisukorras, et see:

— kannatab vedu ja käitlemist ja

— jõuab sihtkohta rahuldavas seisukorras.

B. Liigitamine

Spinat liigitatakse kahte järgnevalt määratletud klassi:

i) I klass Selle klassi spinat võib olla leht- või peaspinat ja see peab olema hea kvaliteediga. Lehed peavad olema: — sordile ja koristamisajale vastava värvuse ja välimusega, — külmakahjustusteta ning parasiitide või haiguste tekitatud kahjustusteta, mis mõjutavad spinati välimust või söödavust. Lehtspinati leherootsu pikkus ei tohi olla pikem kui 10 cm.

ii) II klass Sellesse klassi kuulub leht- või peaspinat, mida ei või liigitada I klassi, kuid mis vastab eespool nimetatud miinimumnõuetele.

III. SUURUSNÕUDED

Spinati suuruse määramine ei ole kohustuslik.

IV. HÄLBEID KÄSITLEVAD NÕUDED

Igas pakendis lubatakse kvaliteedi- ja suurushälbeid toodete suhtes, mis ei vasta pakendil näidatud klassi nõuetele.

i) I klass 10 % spinati kaalust, mis ei vasta selle klassi nõuetele, kuid vastab II klassi nõuetele või mida võib erandlikult lubada selle klassi lubatud hälvete piires.

ii) II klass 10 % spinati kaalust, mis ei vasta selle klassi ega miinimumnõuetele, välja arvatud mädaplekkidega või muul viisil tarbimiseks kõlbmatuks muutunud leht- või peaspinat. Peaspinati puhul on lubatud veel täiendava hälbena 10 % kaalust päid, mille külge on jäänud välimiste lehtede kinnituskohalt kuni 1 cm pikkune juureosa.

V. ESITUSVIISI NÕUDED

A. Ühtlikkus

Iga pakendi sisu peab olema ühtlik ja sisaldama sama päritoluga, sama sorti ja sama kvaliteediga spinatit.

Leht- ja peaspinat ei tohi olla samas pakendis.

Iga pakendi sisu nähtav osa peab esindama kogu pakendi sisu.

▼M5

Olenemata selle punkti eelmistest sätetest võivad käesoleva määrusega hõlmatud tooted komisjoni määruses (EÜ) nr 48/2003 ( 13 ) sätestatud tingimustel olla müügipakendites ► netomassiga kuni kolm kilogrammi ◄ eri tüüpi puu- ja köögiviljade seguna.

▼B

B. Pakendamine

Spinat peab olema nii pakitud, et see on nõuetekohaselt kaitstud.

Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi.

Pakend peab olema ilma igasuguse võõrolluseta.

▼M7

Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi.

▼B

VI. MÄRGISTAMISNÕUDED

Iga pakendi ühel küljel peavad olema loetavate, püsivate ja väljastpoolt nähtavate tähtedega järgmised andmed:

▼M7

A. Identifitseerimine Pakendaja ja/või saatja nimi ja aadressSelle teabe võib asendada: — kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite “Pakendaja ja/või saatja” (või samaväärsed lühendid) vahetusse lähedusse; — ainult valmispakenditel ühenduse piires registreeritud müüja nime ja aadressiga, mis on kantud märke “pakendatud (kelle jaoks)” või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab.

▼B

B. Toote liik “Lehtspinat” või “peaspinat”, kui pakendi sisu ei ole nähtav.

C. Toote päritolu Päritoluriik ja soovi korral tootmispiirkond või üleriigiline, piirkondlik või kohalik kohanimi.

D. Kaubanduslikud andmed Klass.

E. Ametlik kontrollmärk (ei ole kohustuslik)

▼M7

Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale.

▼M3 —————